《日出东南隅行》
两汉·王褒

晓星西北没。朝日东南隅。阳窗临玉女。莲帐照金铺。

凤楼称独立。绝世良所无。镜悬四龙网。枕画七星图。

银镂明光带。金地织成𥜧。调弦大垂手。歌曲凤将雏。

采桑三市路。卖酒七条衢。道逢五马客。夹毂来相趋。

将军多事势。夫婿好形模。高箱照云母。壮马饰当颅。

单衣火浣布。利剑水精珠。自知心所爱。仕宦执金吾。

飞甍凋翡翠。绣桷画屠苏。银烛附弹映鸡羽。黄金步摇动襜褕。

兄弟五日时来归。高车竟道生光辉。名唱两行堂上起。鸳鸯十七阶前飞。

少年任侠轻年月。珠丸出弹遂难追。

作者简介：王褒（前90年—前51年），蜀资中（今四川省资阳市雁江区昆仑乡墨池坝）人。西汉时期著名的辞赋家，与扬雄并称“渊云”。王褒一生留下《洞箫赋》等辞赋16篇、《桐柏真人王君外传》 1卷，明末收集有《王谏议集》11篇。